पेशी पर नहीं आए सुधांशु महाराज, अब 9 मार्च को पेश होने के दिए आदेश
धोखाधड़ी सहित कूटरचित दस्तावेजों के आरोप तय होने के बाद 1 मार्च को शाजापुर पेश होना था
भास्कर संवाददाता | शाजापुर
मक्सी के मुरलीधर कृपा हॉस्पिटल के बहुचर्चित मामले में फंसे यशपाल सुधांशु महाराज सहित 8 आरोपियों में से एक भी आरोपी 1 मार्च को शाजापुर न्यायालय में पेश नहीं हुए। उनके अभिभाषक ने सुधांशु महाराज सहित सभी की अलग-अलग व्यस्तता बताते हुए कुछ समय मांगा।
अतिरिक्त लोक अभियोजक सुनील विश्वकर्मा ने बताया कि आरोपियों के वकील ने द्वितीय अपर सत्र न्यायाधीश एच.के. मिश्रा को बताया कि यशपाल सुधांशु महाराज और प|ी ऋचा सुधांशु धार्मिक आयोजन के चलते मुरादाबाद में है। मोनिका वर्मा की मां का स्वास्थ्य खराब होने के कारण वे इलाज करवा रही हैं। देवराज कटारिया की व्यवसायिक कार्य में व्यस्तता सहित शेष वृद्ध होने के कारण बीमार होना बताकर कुछ समय मांगा। इस पर न्यायाधीश मिश्रा ने तारीख बढ़ाते हुए 9 मार्च को पेश होने के आदेश दिए हैं। ज्ञात रहे आरोपी सुधांशु महाराज ने अपनी संस्था विश्व जागृति मिशन को इनकम टैक्स की धारा 12-ए के तहत रजिस्टर्ड बताते हुए आयकर की धारा 80 जी का लाभ देने की झूठी जानकारी दी। इससे उत्प्रेरित होकर परिवादी मानसिंगका चैरिटीज के चेयरमैन एम.पी. मानसिंगका निवासी मुरलीधर कृपा हॉस्पिटल एंड रिसर्च सेंटर मक्सी ने समय-समय पर उक्त संस्था को 53 लाख रुपए दान दिए। जबकि उक्त ट्रस्ट के पास आयकर विभाग का सर्टिफिकेट ही नहीं था। इस कारण आयकर विभाग ने परिवादी पर 35 लाख रुपए का आयकर आयत कर दिया। इसी को लेकर परिवादी ने गुहार लगाई।
hin_Deva hin_Deva bho_Deva hin_Deva hin_Deva